Shefki Kuqi

Shefki Kuqi (i lindur më 10 nëntor, 1976 në Vushtrri) është futbollist shqiptar nga Kosova por me nënshtetësi finlandeze. Ai luan si sulmues për kombëtaren finlandeze ndërsa në nivel ekipor luan për Crystal Palace të kategorisë së dytë të futbollit në Angli që njihet me emrin Coca-Cola Football League Championship. Kuqi është një futbollist me trup të madh e të fuqishëm dhe vlerësohet më shumë për përkushtimin e tij në fushë sesa për teknikën e tij.

Shefki Kuqi filloi karrierën e tij futbollistike me Mikkelin Kissat pak pas emigrimit të tij në Finlandë. Ai më pas luajti për Mikkelin Palloilijat, HJK Helsinki dhe FC Jokerit në Veikkausliiga të Finlandës. Në vitin 2000 Shefki Kuqi ishte golashënuesi më i mirë në Veikkausliiga dhe më pas kaloi në Angli ku nënshkroi për klubin Stockport County në janar të vitit 2001.

Prej janarit të vitit 2002 deri në shtator të vitit 2003 ai luajti për Sheffield Wednesday dhe më pas kaloi te Ipswich Town ku qëndroi deri në verë të vitit 2005 dhe gjatë kësaj kohe shënoi 32 gola.

Gjatë verës së vitit 2005 ai më në fund kaloi në kategorinë më të lartë të futbollit në Angli, në Premiership, kur nënshkroi për klubin Blackburn Rovers. Kuqi qëndroi një sezonë të plotë në Blackburn dhe shënoi 7 gola në Premiership.

Në gusht të vitit 2006 ai kaloi tek Crystal Palace për një shumë prej 2.5 milionë funta britaneze.

Shefki Kuqi debutoi për kombëtaren e Finlandës në futboll me 18 gusht të vitit 1999 kundër Belgjikës. Deri në nëntor të vitit 2006 Kuqi ka luajtur 42 ndeshje për Finlandën dhe ka shënuar gjithsej 5 gola.

 Golat me Kombëtaren 
+ #  Data  Vendi  Kundërshtari  Rezultati  Kompedicioni 1.  23 shkurt 2000 Suphachalasai Stadium, Bangkok, Tailand   Estonia 4–2  2000 Kings' Cup 2.  16 gusht 2000 Ullevaal Stadion, Oslo, Norvegji   Norvegjia 3–1  Ndeshje Miqësore 3.  1 shtator 2001 Qemal Stafa, Tirana, Shqipëri   Shqipëria 2–0  Botërori 2002 – Kualifikueset 4.  22 Maj 2002  Helsinki Olympic Stadium, Helsinki, Finland   Letonia 2–1  Ndeshje Miqësore 5.  9 tetor 2004 Ratina Stadion, Tampere, Finland   Armenia 3–1  Botërori 2006 – Kualifikueset 6.  9 tetor 2004 Ratina Stadion, Tampere, Finland   Armenia 3–1  Botërori 2006 – Kualifikueset 7.  17 nëntor 2007 Helsinki Olympic Stadium, Helsinki, Finland  Azerbajxhani 2–1  UEFA Euro 2008 – Kualifikueset 8.  28 Mars 2009 Millennium Stadium, Cardiff, Uellsi   Uellsi 2–0  Botërori 2010 – Kualifikueset

 Referime 

 Lidhje të jashtme 
 Shefki Kuqi Interview by AlbaniaSoccer.com

Kategoria:Lindje 1976
Kategoria:Futbollistë nga Vushtrria
Kategoria:Futbollistë finlandezë
Kategoria:Futbollistë kosovarë
Kategoria:Futbollistë shqiptarë
Kategoria:Futbollistë në kombëtaren finlandeze
Kategoria:Futbollistë në KF Trepça
Kategoria:Futbollistë në Mikkelin Palloilijat
Kategoria:Futbollistë në Helsingin Jalkapalloklubi
Kategoria:Futbollistë në TuS Koblenz